John Carmel Heenan

** John Carmel Heenan** (1905–1975) var en britisk katolsk kardinal. Han var erkebiskop av Westminster 1963&ndash;1975. Han deltok under Annet Vatikankonsil 1962&ndash;1965. Han ble kreert til kardinal 22. februar 1965 av pave Paul VI, med *[[San Silvestro in Capite]]* som tittelkirke.
## Liv og virke
### Bakgrunn
John Heenan var den yngste av fire barn av de irske foreldrene John og Anne Heenan (*née* Pilkington). Han var på audition for Westminster Cathedral Choir School i en alder av 9 år, men Sir Richard Terry avviste ham for hans «metalliske stemme». Heenan studerte ved *St. Ignatius College* i Stamford Hill, Ushaw College i Durham og Venerable English College i Roma.

### Prest
Han ble presteviet den 6. juli 1930. Deretter utførte han pastoralt arbeid i Brentwood til 1947, da han ble superior for det katolske misjonsselskap i England og Wales. I dette verv kritiserte Heenan USA for å være for opptatt av kommunisme, og ikke nok av åndelige spørsmål. På dette tidspunkt hadde han publisert en biografi (1943) om kardinal Hinsley, erkebiskop av Westminster, som nylig hadde dødd.

### Biskop av Leeds
Den 27. januar 1951 ble Heenan utnevnt til biskop av Leeds av pave Pius XII. Han ble bispeviet påfølgende 12. mars av erkebiskop William Godfrey, apostolisk delegat til Storbritannia, med Joseph McCormack, biskop av Hexham og Newcastle, og John Edward Petit, biskop av Menevia, som medkonsekratorer.

### Erkebiskop av Liverpool
Heenan ble utnevnt til erkebiskop av Liverpool den 2. mai 1957.
### Erkebiskop av Westminster
Han ble utnevnt til erkebiskop av Westminster den 2. september 1963. I 1968 ble Heenan valgt til president for Den katolske biskopskonferanse i England og Wales.

Erkebiskop Heenan deltok på i Det andre Vatikankonsil (1962–1965), og viste seg som konservativ. Han motsatte seg *[[Gaudium et spes]]*, konstitusjonen om kirken i den moderne verden, og sa at den var *«skrevet av geistlige uten kunnskap om verden»*. Han fordømte også *[[periti]]* (teologiske eksperter) som ville endre kirkens lære om kunstig prevensjon. Dessuten støttet Heenan senere kanoniseringen av de førti martyrer fra England og Wales.

### Kardinal
Han ble okreert til kardinalprest av *[[San Silvestro in Capite]]* av pave Paul VI i konsistoriet den 22. februar 1965.

Han døde av et hjerteinfarkt i London i en alder av 70 år, og ble gravlagt i Westminster Cathedral, under den tolvte korsveistasjon («Jesus dør på korset»).

Heenan hadde en lang korrespondanse med forfatteren Evelyn Waugh angående Det andre Vatikankonsil. En samling av brevene, *«A Bitter Trial: Evelyn Waugh and John Carmel Cardinal Heenan on the Liturgical Changes*, ble først utgitt i 1996 og trykket på nytt i en utvidet utgave i 2011.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853-1928) *1911
* Kardinal William Godfrey (1889-1963) *1938
* Kardinal *John Carmel Heenan* (1905-1975) *1951

## Referanser


## Eksterne lenker
* Biografi på The Cardinals of the Holy Roman Church